O nouă alertă aeriană în România: Radarele au detectat ”o țintă de mici dimensiuni” în largul Mării Negre. Patru avioane au fost ridicate de la sol
Ministerul Apărării anunță că, în noaptea de vineri spre sâmbătă, 18 spre 19 octombrie, sistemul de supraveghere radar al Armatei României a indicat o țintă aeriană de mici dimensiuni într-o zonă în largul Mării Negre, la aproximativ 45 km est de localitatea Sfântu Gheorghe. Patru aeronave militare au fost ridicate de la sol, iar semnalul radar a arătat traversarea frontierei terestre a României în jurul orei 4.00, în zona Gura Portiței.